Ноҳияи Рашт

Ноҳияи Рашт () — яке аз калонтарин ноҳияи ноҳияҳои тобеи ҷумҳурӣ дар Тоҷикистон аст ва дар дараи рӯди Сурхоб ҷой дорад.

Ин ноҳия 10 марти соли 1931 бо номи ноҳияи Ғарм дар бахше аз вилояти Ғарм таъсис ёфта аст. Аз 27 октябри соли 1939 то 24 августи 1955 ин ноҳия бахши марказии вилояти Ғарм буд.

Бар асоси Қарори № 190 Маҷлиси миллии Маҷлиси Олии Ҷумҳурии Тоҷикистон аз 28 апрели соли 2001 ноҳияи Рашт номида шуд.

Маркази ин ноҳия шаҳраки Ғарм аст, ки 185 км шарқтар аз шаҳри Душанбе дар канораи рӯди Сурхоб ҷой дорад.

 Ҷойгоҳ 

Ноҳияи Рашт дар водии Рашт ҷойгир аст. Дар шимол бо вилояти Бодканди Қирғизистон ва ноҳияи Кӯҳистони Мастчоҳи вилояти Суғд, дар шарқ — бо ноҳияи Лахш, дар ҷануб — бо ноҳияи Тоҷикобод, ноҳияи Нуробод ва ноҳияи Сангвор, дар ғарб — бо ноҳияи Ваҳдат ва ноҳияи Айнӣ аз ноҳияҳои тобеи ҷумҳурӣ ҳаммарз аст.

Ин ноҳияи 5346,9 км² масоҳат дорад. Аз шимолу шарқи ноҳияи Рашт ба ҷанубу ғарби он рӯди Сурхоб гузар мекунад, ки ба рӯди Вахш мерезад.

 Мардум 
Дар соли 1939 ноҳияҳои Шулмак (14383 нафар) ва Ғарм (27290 нафар) дар якҷоягӣ 41673 нафар аҳолӣ доштанд, ки аз онҳо 40306 нафарашон (ё 96,7%) тоҷикон ва 874 нафар (ё 2,1%) русҳо буданд. 

Бино бар саршумори соли 2016 дар ноҳияи Рашт 116 600 нафар зиндагӣ мекунад. Мардуми ноҳияи Рашт ҳама тоҷикон ва худро ғармӣ (яке аз субэтносҳои тоҷикон) мегӯянд ва порсигӯ ҳастанд ва пайрави дини ислом (суннӣ ва ҳанафӣ) ба забони тоҷикӣ сухан мегӯянд.
Сол199220122013201420152016201720182019202020212022Аҳолӣ,  ҳазор наф.64,0106,5108,9111,2113,7116,6119,5122,3125,4127,4129,1131,1

 Ҳукумат 

Сарвари ноҳияи Рашт Раиси Ҳукумати он аст, ки аз ҷониби Раиси Ҷумҳури Тоҷикистон таъйин мегардад. Ниҳоди қонунгузории ноҳияи Рашт — Маҷлиси намояндагони халқӣ мебошад, ки аз ҷониби мардуми ноҳияи Рашт ба муддати 5 сол интихоб мешавад.

 Бахшҳои идорӣ 
Бар асоси Қонуни тақсимоти кишварӣ, ноҳияи Рашт 2 шаҳрак (Ғарм ва Навобод) ва 12 ҷамоат дорад.
+Ҷамоатҳои ноҳияи РаштҶамоатАҳолӣҒарм, шаҳрак9014Навобод, шаҳрак5700Асаалон4911Ҷафр8042Қалъаи Сурх18267Қалъанак11637Нусратулло Махсум15449Навдӣ18899Оби Меҳнат2890Раҳимзода14280Тагоба6746Ҳиҷборак6765Ҳоит8686Ясмон6402

 Шахсиятҳои маъруф 
Арбобони сиёсӣ Нусратулло Махсум, Мунаввар Шогадоев, Мирзо Раҳматов, Сайдулло Хайруллоев, Ориф Бобоҷонов. Арбобони фарҳанг Боқӣ Раҳимзода, Зафар Нозимов, қаҳрамони Иттиҳоди Шӯравӣ Ҳайдар Қосимов ва ғ.

 Эзоҳ 

Гурӯҳ:Ноҳияи Рашт
Гурӯҳ:Ноҳияҳои тобеи ҷумҳурӣ
Гурӯҳ:Ноҳияҳои Тоҷикистон